Gw mau tau Karir dari Dewi Sandra. Jelasin dalam bahasa jawa

Dewi Sandra miwiti karir ing donyaning hiburan dadi modhél nalika umuré isih las-lasan taun. Ora mung dadi modhél, Dewi Sandra banjur nyanyi lan nggawé album kang judhulé Menari-nari karo wolu modhél liyané. Nalika albumé laris ing pasaran, Dewi banjur ngrilis album solo kang sepisanan kang judhulé Kurasakan ing taun 1998. Sawisé album iku, album kang nomer loro kang judhulé Tak Ingin Lagi ing taun (2000). Album kang nomer loro iki éntuk penghargaan saka AMI Awards minangka Album R&B paling apik taun 2001.

Saliyané nyanyi, bocah wadon anak saka pasangan John Killick (Inggris) lan Prihatini Killick (Betawi) iki uga njajal dadi presenter. Kabisane mandu acara Clear Top 10, ndadèkaké Dewi éntuk penghargaan dadi Pembawa Acara Musik Wanita Terfavorit Panasonic Awards, nganti 5 wiwit taun 1999 nganti taun 2003.

Dewi Sandra nduwé awak kang dhuwuré 165 cm. Dewi Sandra butuh rong taun kanggo ngrampungaké album kang kaping telu kang judhulé Kuakui. Album iki digawé nalika taun 2004 lan pada kaya album sadurungé album iki duwé aliran R&B. Nanging ing album iki Dewi nglebokaké unsur étnik kaya ta musik gamelan Jawa lan Bali. Saliyané album, taun 2004 Dewi Sandra uga dadi modhél ing majalah FHM (For Him Magazine). Ing edisi 6 Januari 2004, FHM nampilaké foto Dewi Sandra kang cacahé pitu kanthi posé kang mung nganggo sandhangan kang rada transparan, malah salah siji fotoné mung nganggo sportbra lan clana sport mini.

Sawisé main sinétron kaya ta Lupus (1999) lan Aku Cinta Kamu (2002), taun 2008 Dewi njajal main filem biyoskup lan dadi bintang ing XL, Antara Aku, Kau dan Mak Erot (2008). Sawisé suwé ora dadi presenter ing taun 2008 Dewi dadi presenter ing ajang pencarian bakat Indonésian Idol.